             
	
	
Процедура „ Изпълнение на приоритетни мерки във влажни зони” по Оперативна програма „Околна среда 2014-2020 г.“, съфинансирана от Европейския съюз чрез Европейските структурни и инвестиционни фондове“.

ТЕХНИЧЕСКА СПЕЦИФИКАЦИЯ
„Доставка на машина за косене на тръстика с прилежащо оборудване“
1. Възложител
[bookmark: _GoBack]Възложител на настоящата поръчка е Регионална инспекция по околната среда и водите /РИОСВ/ - Бургас. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 73, ал. 1 във връзка с чл. 18, ал. 1, т. 1 от ЗОП.
[bookmark: _Toc445987075][bookmark: _Toc450982660]2.Описание на предмета на поръчката:
Доставка на машина за косене на тръстика с прилежащо оборудване.
[bookmark: _Toc355016321]3. Прогнозна стойност за изпълнение на поръчката
[bookmark: _Toc319397458][bookmark: _Toc315878403][bookmark: _Toc314412942][bookmark: _Toc332356536][bookmark: _Toc355016322]Прогнозната стойност на поръчка е 384 921.63 (триста осемдесет и четири хиляди девестотин двадесет и един лева и шестдесет и три) лева без ДДС.
4. Обща информация за проекта, в рамките на който се възлага обществената поръчка
Проект „Подобряване на водния режим и управление на сукцесионните процеси във влажни зони с международно значение "Комплекс Ропотамо", "Местност Пода" и "Езеро Вая” е разработен в отговор на получена в РИОСВ - Бургас покана и насоки за кандидатстване, одобрени със Заповед № РД-ОП-70/30.05.2019 г. на ръководителя на УО на ОПОС, където регионалната инспекция е посочена като директен бенефициент по процедура „Изпълнение на приоритетни мерки във влажни зони” по приоритетна ос 3 на Оперативна програма „Околна среда 2014-2020 г.”
Проектното предложение предвижда дейности в съответствие с Националния план за опазване на най-значимите влажни зони в България 2013-2022 г., Плана за управление на ЗМ „Пода” и др. стратегически и нормативни документи.
Основните дейности, заложени в рамките на проекта са свързани с подобряване на връзката между Черно море и езеро Вая, чрез укрепване на южния бряг отточния канал.
Почистване на каналите свързващи блато Алепу и блато Стамополу с Черно море.
Изграждане или реконструкция на шлюзови съоръжения за контрол на водното ниво на блато Алепу, блато Стамополу и за благоприятстване на хидравличната връзка между различните водни басейни.
Изграждане на система за контрол на водното ниво в ЗМ Пода, чрез шлюзове, саваци и дренажни канали.
Управление на масивите от водолюбива растителност - увеличаване на площта на откритите водни площи чрез косене на тръстиката в блато Алепу и блато Стамополу.
Удълбаване на отделни участъци в ЗМ Пода, за постигане на басейни с различна дълбочина и създаване на нови типове природи местообитания.
Закупуване на техника и оборудване.
За постигане на основните цели на проекта - подобряване на водния режим и ограничаване на сукцесионните процеси във влажните зони с международно значение е необходимо, дейностите се основават на експертни становища и насоки за управление. Тъй като за влажните зони, предмет на проекта, няма разработени и утвърдени планове за управление, то планираните индикативни дейности се предхождат от експертни проучвания. За целите на проекта се предвижда изготвяне на геодезическо заснемане и цифров модел на релефа на дъното, както и хидроложки доклад. Въз основа на данните от тях, ще се прогнозират оптималните водни нива за поддържане на благоприятно природозащитно състояние на местообитанията и местообитания на видовете. Общата площ на територията за заснемане е приблизително 200 ха, включваща блато Аркутино, блато Стамополу и блато Алепу.
За управление на сукцесионните процеси, чрез косене на тръстиковите масиви е необходимо извършване на експертно проучване и изготвяне на план за косене на тръстиката.
Предвидени дейности по проекта:
Укрепване южен бряг на отточен канал езеро Вая – Черно море
Проектното предложение е свързано с изпълнение на дейности, за осигуряване на възможност и условия за увеличаването на хидравличния капацитет на отточния канал езеро Вая - Черно море, пряко способства за намаляване на неблагоприятното хидравлично натоварване на езеро Вая. Към момента хидравличните условия на входа на канала от страна на езерото са влошени, тъй като бреговете на входа са обрушени, конусите са с компрометирани укрепителни съоръжения и земни маси свободно се свличат в напречното сечение на отточния канал, образувайки своебразен бент. В следствие на дългогодишно натрупване на дънни наноси в отточния канал, езеро Вая е с нарушен хидравличен режим, което води до множество бедствени и аварийни ситуации, наводнения в крайбрежния район и смущения в условията на хабитата в следствие значителното обезсоляване на езерото. 
По програма Трансгранично сътрудничество България-Турция се изпълнява укрепване на северния бряг на отточния канал.
Южният бряг не е предвиден за укрепване.
След трайно укрепване на бреговете посредством взривена скална маса и при необходимост замонолитването на скалния масив с проникващ бетон, ще може да се изгребат натрупаните по дъното на канала земни и тинести маси. Премахването им е ключово за поддържането на хидрологичния режим и подобряване качествата на водите. Изпълнението ще бъде посредством верижна земекопна техника и транспортни средства. Укрепване южен бряг на отточен канал езеро Вая - Черно море ще се изпълни чрез насипна дига. Дигата ще бъде композитна по строеж, съставена от трошен камък с подходящ фракционен състав, взривена скална маса и допълнително укрепване и стабилизиране посредством природосъобразни гео-синтетични материали по детайлен технически проект, базиран на подробно геоложко проучване на района и хидравличен модел на течението. 
Възстановяване проводимостта на канала през ЗМ „Пода.
Решението за гравитачно отвеждане на дъждовните води от Мандренското блато, (представляващо ПИ 07079.663.68 по КК на гр. Бургас) включва:
Възстановяване на съществуващ земнонасипен канал, посредством почистване и при необходимост укрепване на ограничаващите го земнонасипни диги. Дейността ще се изпълнява през територията на следните ПИ: 07079.9.1038, 07079.9.2, 07079.9.9, 07079.9.10 по КК на гр. Бургас. Почистването ще се изпълни посредством верижна земекопна техника и транспортни средства, движещи се по короната на съществуващите диги и по съществуващия път без настилка.
Удължаване на същестуващия канал за отвеждане в Черно море.
С цел трайно възстановяване на отточния режим на земния канал, се предвижда удължаването му със затворено напречно сечение навътре в Черно море до точка на вливане, така че да не се компрометира отново от отлагане на пясъчна коса.
Преходът между открито и закрито сечение, ще се извърши посредстом входящо съоръжение, което ще бъде оборудвано с подходящи решетки, така че да се ограничи навлизането на плаващи наноси (предимно от растителен произход) до тръбното сечение и евентуалното му запушване. Съоръжението ще се изпълни със стоманобетон и стоманена решетка. Чрез употребата на инвентарни кофражни плоскости или сглобяеми стоманобетонни елементи не се предвижда генерирането на отпадъци по време на строителството.
Удължаването на канала до нова точка на вливане,  ще се извърши по трасе, успоредно на източната граница на ПИ 07079.662.9574. Конкретната точка на вливане е предмет на морско хидродинамично изследване, което ще предпише най-оптималното ѝ местоположение. Техническото изпълнение предвижда насипване на взривена скална маса успоредно на източната граница на ПИ 07079.662.9574 и полагането на затворено отводнително сечение в рамките на каменния насип. Строителството ще се изпълни чрез верижна техника – багери и булдозери за избутването на каменната маса и чрез транспортна техника за доставка на материалите, която ще достига строителната площадка по съществуващия път без трайна настилка.
Удълбаване на северозападната част на ЗМ „Пода” и оводняване със солена вода за възстановяване на местообитание на Европейска солянка (Salicornia europaea)
Изградения през 1991г. отводнителен канал от земно-насипен тип с ширина 4-5 м, отвеждащ към морето водите от Комлушката низина пресича ЗМ „Пода“ в западната част, успоредно на оградата на кораборемонтния завод, като изолира заключената между него площ от останалата територия на защитената местност. В резултат на това се е получило засушаване на територията и трансформация на местообитанията.
С настоящия проект се предвижда удълбаване на засушената територия и оводняването и със солена морска вода. С почистването на отводнителният канал , ще се постигне кота на дъното си, която се намира под котата на водното ниво в Черно море. По този начин, когато оттокът на повърхностни води от езерото се преустанови, в канала ще навлязат солени води от морето. Каналът ще се използва за осоляване на водни обекти на територията на ЗМ „Пода“ с цел поддържане на изисканата соленост, насочена конкретно към изискванията на отделните растителни и животински видове.
Изграждане на система за контрол на водното ниво в централната зона на ЗМ „Пода“
Дейността включва удълбаване на съществуващи стари речни ръкави и басейни. Изграждане на три шлюза за регулиране на водното ниво между различните басейни.
Те ще благоприятстват хидравличната връзка между по-дълбоките басейни в западната част на ЗМ „Пода“ със стар речен ръкав. Допълнително ще се създадат по-плитки (островни участъци) с тръстика, подходящи за местообитания на големия воден бик.  
Създаване на зелена инфраструктура в местността Пода
Изграждане на предпазни съоръжения от двете страни на път Е87 – дървени прегради  с мрежа за ограничаване на достъпа на диви животни до пътното платно и намаляване смъртността им при пътни инциденти.
[bookmark: _Toc355016324]5. Описание и изисквания към машината за косене на тръстика и прилежащото оборудване
Във връзка с предвидените дейности за косене на тръстика в блато Алепу и блато Стамополу, Възложителят се нуждае от специализирана техника и прилежащо към нея оборудване за работа във водни площи, с характеристики и количество, описани в следващата таблица:
	[bookmark: _Toc424819527][bookmark: _Toc445987083][bookmark: _Toc450982661]№ по ред
	Наименование 
	Брой
	Изисквания към оборудването

	1
	Машина за косене
	1
	Предназначена: за работа във водни площи до 10 м.
Турбо дизелов двигател, мин. 4 цилиндъра, мин. 40 к.с. при 3000 об/мин, еконорми: ЕРА / CARB interim TIER 4+ EU Stage ЗА Макс. въртящ момент 118.0 Nm при 2000 оборота
Автоматична защита при прегряване на двигателя или при твърде ниско ниво на маслото
Предупредителна система (стоп на двигателя) при работа при твърде голям наклон
Скорост- 0-100 м/ мин 
Резервоар за гориво – мин. 35л
Комбиниран радиатор за охлаждане на двигателя и на хидравличната система
Филтър за входящия въздух в радиатора
Ергономична настройваема седалка
Ел. отопление на седалката с термостат
Настройваем волан
Сгъваем сенник
Дигитален екран
Управление чрез джойстик 
12 V, акумулатор мин. 45 Ач, 
Челно приспособление - товароподемност мин. 250 кг със система за бърза смяна на различните накрайници и автоматично заключване на накрайници 
Гъсенични гумени вериги или еквивалентни
Материал, устойчив на солена вода: стомана и/или алуминий, 
Габарити: дължина - максимална 5.0 м, ширина- максимална 2.2 м, височина- минимална 2.0 м 
Тегло - макс. 2000 кг
Работно осветление 
Комплект инструменти

	2
	Гребло
	1
	Предназначение: за събиране и транспортиране на нарязани растения във водни площи
Работна ширина- мин 3.5м
Оборудвано със сгъваеми странични секции 

	3
	Комплект процеждащи пластини за всички секции на греблото
	1
	Предназначение: за събирането на водорасли, дребни растителни остатъци 

	4
	Нож за рязане на тръстика под вода
	1
	Предназначение: за рязане на тръстика под вода
Работа под водата на дълбочина до 1.00м
3 ножови ленти с работна ширина
· от 2.0 до 2.4 м
· от 2.8 до 3.2 м
· от 3.8 до 4.2 м.

	5
	Нож за рязане на тръстика под и над вода
	1
	Предназначение:  за рязане на тръстика под и над вода
Работа както над вода, така и под вода до 0.5 м дълбочина 
Защитен механизъм при контакт с твърди предмети
Работна ширина- мин 2 м 

	6
	Нож за рязане в заблатени местности и тресавища
	1
	Предназначение: за рязане в заблатени местности и тресавища,със защитен механизъм при контакт с твърди предмети с разботна ширина мин 2 м.

	6
	Екскаватор
	1
	Предназначение: за изгребване на полутечни субстанции от водни площи
Минимална дълбочина на изкопа: 2.5 м.
Минимална височина на повдигане: 2.3 м.
Минимален обхват (радиус): 3 м.
Кофа 30 л за екскаватор
Кофа 60 л за екскаватор
Гребло за екскаватор
Комплект хидравлични маркучи

	7
	Помпа
	1
	Оборудвана с въртяща глава и ножове на входа на всмукателната тръба
Минимален капацитет: 120 м3 / час 
Минимална дълбочина – 3.2 м 
Дължина на маркуча- минимум 8.00 м

	8
	Дробилка за клони и др. дървесни остатъци
	1
	Предназначение:  за раздробяване на дървесина от храсти и дървета, намиращи се във или на границата на водните площи 
Хидравлично задвижване
Два ножа
Размери на отвора за подаване на дървесина – мин.500 ммх400 мм
Дебелина на входящия материал – мин. 70 мм
Капацитет за клони с диаметър 20-60 мм- минимум 2.5 м3/ час

	9
	Мулчер за работа във влажни зони с ниска растителност
	1
	Предназначение: за работа във влажни зони с ниска растителност
Работна ширина мин. 1.2 м  с глава с обикновени ножове,
Работна ширина мин. 0.8 м с глава с ротационни ножове 

	10
	Хидравличен  чук
	1
	Пригоден за забиване на тръби, колове и леки колони при изграждане на кейове, пристани, пътеки над мочурища

	11
	Сервизен комплект филтри и бързоизносващи части
	1
	3 маслени филтъра
1 горивен филтър
1 въздушен филтър
1 филтър патрон
2 вериги
4 звена за вериги
1 ремък за вентилатора

	12
	Транспортна платформа (трейлър)
	1
	Предназначение: за транспортиране на машината за косене по асфалтови, каменисти и др. груби пътни настилки
С рампа за качване на машината за косене
Двуосна
С теглич
С размери, които позволяват движение по общинска или републиканска пътна мрежа
С размери, които съответстват на габаритите на машината за косене

	13
	Модулна плаваща платформа
	3
	Предназначение: за товарене и транспортиране до брега на зелена маса
Площ: минимум 10 м2
Изработена от UV-устойчив материал
Товароносимост на m2- минимум 350 кг
Теглич



Забележка: Прилежащото оборудване трябва да е изцяло съвместимо с машината за косене на тръстика. По предложение на Изпълнителя, може да се добавят и други артикули, които са необходими за правилното и ефективно функциониране на машината, включително предложеното прилежащо оборудване.
6. Място за изпълнение.
Доставката на машината и прилежащото оборудване трябва да се извърши до имот с идентификатор №07079.10.1331 по плана на кв. Крайморие, град Бургас, с предназначение Специализиран пристанищен обект за обслужване на риболовни дейности - „Място за временно укритие на риболовни кораби”.
7. Гаранционен срок и гаранционни условия
Мнималният гаранционен срок за машината за косене и прилежащото оборудване по позиции от 2 до 9 и от 11 до 12 от т. 5 на настоящата Техническа спецификация, който Изпълнителят трябва да оферира, е най-малко 24 (двадесет и четири) месеца.
В рамките на гаранцията трябва да бъдат включени разходите за сервизен труд и транспорт за планово обслужване на машината до местото за домуване, двигателно и хидравлично масло и други бързоизносващи се части.
Гаранционният срок започва да тече след подписване на Приемо – предавателния протокол за доставените до имот с идентификатор №07079.10.1331 по плана на кв.Крайморие, град Бургас машина за косене и прилежащото оборудване и проведено обучение на персонала.
8. Обучение на персонала
Изпълнителят трябва да предвиди обучение за работа с машината за косене на тръстика и прилежащото оборудване на 2 (две) лица, посочени от Възложителя. За обучението трябва да бъде издаден сертификат или друг еквивалентен документ. Обучението трябва да се извърши в реални работни условия, след доставка на машината на мястото, посоченото от Възложителя.
Възложителят ще осигури необходимите условия за провеждане на обучението на персонала и присъствието му в срок до 3 (три) дни след пристигането на машината за косене и прилежащото оборудване.
9. Други условия
При доставката Изпълнителят трябва да предостави на Възложителя Инструкция за експлоатация на български език.
Изпълнителят трябва да предостави всички документи, доказващи експлоатационната годност на машината за косене на тръстика и прилежащото оборудване.
Изпълнителят трябва да посочи сервизна база, в която ще се извършва гаранционното обслужване на машината за косене.
Изискванията по техническата спецификация се считат за задължителни минимални изисквания към офертите. Неспазването им води до отстраняване на участника от процедурата. За всеки конкретно посочен в настоящите технически спецификации стандарт, спецификация, техническа оценка или техническо одобрение, възложителят приема и еквивалентно/и такива. За всеки посочен в настоящите технически спецификации конкретен модел, източник или специфичен процес, който характеризира продуктите, предлагани от конкретен потенциален изпълнител, търговска марка, патент, тип или конкретен произход или производство, възложителят приема и еквивалентни такива.
1
Проект: „Подобряване на водния режим и управление на сукцесионните процеси във влажни зони с международно значение "Комплекс Ропотамо", "Местност Пода" и "Езеро Вая”

